Parlamentul European va discuta începând de mâine reguli de înghețare a plăților UE către statele membre care intervin în instanțele judecătorești sau care nu iau măsuri împotriva fraudei și a corupției.

Astfel, în cazul în care Comisia Europeană stabilește că "deficiențele generalizate în ceea ce privește statul de drept" într-o țară a UE amenință gestionarea fondurilor UE, aceasta ar putea sugera măsuri de la reducere a pre-finanțării până la suspendarea plăților UE, arată Agerpres.

Într-un astfel de caz, Parlamentul European și miniștrii UE vor trebui să aprobe orice decizie. Deși sprijină în linii mari propunerea Comisiei, eurodeputații din comisiile de Buget și Control bugetar au adăugat garanții pentru a se asigura că guvernele vor face plăți în continuare beneficiarilor finali, cum ar fi cercetătorii sau organizațiile societății civile, chiar dacă finanțarea UE este suspendată.